
REFERAT,
Privind modificarea anexei 1 la Regulamentul de organizare şi desfăşurare a activităţii de transport în regim de taxi, a Hotărârii Consiliului Local nr. 276/2003

Având în vedere prevederile Legii nr. 265/2007 care modifică şi completează Legea nr. 38/2003 privind transportul în regim de taxi şi în regim de închiriere, la art. 11 alin. 7 se prevede ca modelul si dimensiunile ecusoanelor vor fi stabilite prin regulamentul de organizare a serviciului de transport respectiv, aprobat prin hotarâre a consiliului local.


Având în vedere prevederile Legii 265/2007 autoritatea de autorizare are obligaţia să preschimbe pana la data de 31.12.2007 autorizaţiile taxi cu noul tip de autorizaţie sau copie conformă a acesteia, eliberând totodată şi noul model al numărului de ordine (denumit prin prezenta lege ecuson).
Având în vedere propunerea, privind modelul şi dimensiunile ecusonului, acceptată de către reprezentanţii asociaţiilor profesionale reprezentative, menţionată în procesul verbal nr. SC2007-21468 încheiat în urma întrunirii din data de 19.09.2007 cu reprezentanţi ai Camerei Naţionale a Taximetriştilor din România - Filiala Timiş, Sindicatului Independent al Taximetriştilor Egali de Pretutindeni si Asociaţiei Naţionale a Patronatului Operatorilor de Transport in Regim de Taxi - Filiala Timiş.


Având în vedere că până la data de azi nu s-au elaborat normele metodologice de aplicare ale Legii nr. 265/2007, Regulamentul de organizare şi desfăşurare a activităţii de transport în regim de taxi stabilit prin Hotărârea Consiliului Local nr. 276/18.11.2003 nu se poate modifica în forma sa finală, existând o propunere de regulament elaborată de reprezentanţii Serviciului Reglementări Transporturi Urbane din cadrul Direcţiei Drumuri şi Transporturi a Primări Municipiului Timişoara, care este supusă studierii, analizei şi propunerilor din partea asociaţiilor profesionale reprezentative şi a tuturor taximetriştilor implicaţi.

Pentru a putea respecta termenul legal de preschimbare şi eliberare al ecusoanelor prevăzut prin prezenta Lege, propunem spre aprobare modificarea modelului şi dimensiunii numărului de ordine, conform anexei, urmând ca după apariţia normelor metodologice de aplicare ale Legii nr. 265/2007 şi a propunerilor celor implicaţi în taximetria urbei să definitivăm şi Regulamentul de organizare şi desfăşurare a activităţii de transport în regim de taxi.

     Anexa
MODELUL ŞI DIMENSIUNILE ECUSONULUI

1. Ecusonul va fi confecţionat din material  autocolant, de formă ovala (elipsa), cu următoarele dimensiuni: raza mare 15 cm, raza mică 9,5 cm.

2. Autocolantele vor fi aplicate pe portierele din spate ale autovehiculului, în exterior. Ele vor fi confecţionate prin grija compartimentelor de specialitate din cadrul Primăriei Municipiului Timişoara, în conformitate cu legislaţia în vigoare.

3. Numărul ecusonului va coincide cu numărul Autorizatiei Taxi
4. Modelul ecusonului are următoarele caracteristici:

a. Fondul de culoare violet;

b. Textul în relief de culoare albă;

c. Numărul de ordine înscris cu negru pe fond alb;

d. Conţine numele localităţii, numărul de pe autorizaţie taxi, data până la care este valabilă autorizaţia taxi;

e. numărul de circulaţie al autovehiculului 

f. tipul transportului, respectiv taxi - rent car
g. element de siguranţă (semnătură şi stampilă P.M.T.)

